google/wiki40b huggingface dataset:
जौनपुर जंक्शन

परिचय

जौनपुर जंक्शन, भंडारी रेलवे स्टेशन के नाम से भी जाना जाता है।भंडारी मोहल्ला मे होने के कारण यह नाम इस रेलवे स्टेशन को मिला है।
जौनपुर जंक्शन भारत के प्रमुख शहरो से जुड़ा है जैसे-
वाराणसी,इलाहाबाद,लखनऊ,कानपुर,बलिया,आजमगढ़,गोरखपुर,जबलपुर,इटारसी ,मुंबई,दिल्ली,कोलकाता,चेन्नई,काश्मीर इत्यादी।

सुविधाये

जौनपुर जंक्शन 5 plateform वाला रेलवे स्टेशन है।यात्री प्रतीक्षालय,एटीएम,भूमिगत सुरंग मार्ग इत्यादी से परिपूर्ण रेलवे स्टेशन है।

इतिहास

अवध एवं रोहिलखण्ड रेलवे द्वारा १८७२ मे बनारस से लखनऊ वाया फैजाबाद के बीच रेलवे लाइन डाली गयी तो जौनपुर स्टेशन बना| फिर १९०४ मे बंगाल एवं उत्तर-पश्चिम रेलवे द्वारा औडिंहार-जौनपुर वाया केराकत रेलवे लाइन बिछायी गयी तो जौनपुर जंक्शन बन गया|

सेवाए

जौनपुर जंक्शन पॉच प्लेटफार्म वाला स्टेशन| यहॉ लगभग ५० रेलगाडियो का ठहराव है|
इनमे कुछ प्रमुख ट्रेने निम्न है-
१* पटना-कोटा एक्सप्रेस
२* सुहेलदेव सुपरफास्ट एक्सप्रेस
३* लोकनायक एक्सप्रेस
४* फरक्का एक्सप्रेस
यहॉ पार्किंग की सुविधा,प्रतिक्षालय,ए.टी.एम. इत्यादी की सुविधाए है
यारा दिलदारा

संक्षेप

एक अमीर उद्योगपति का इकलौता बेटा एक गरीब लड़की से प्यार करता है। लेकिन उसकी मां की सहमति के बिना जीवन उसके लिए आसान नहीं होगा। एक स्थानीय गुंडा भी उसी लड़की के साथ प्यार में है।
ज्वालामुखी शंकु

ज्वालामुखी शंकु, ज्वालामुखी से संबंधित सरलतम संरचनाओं में से एक हैं। इनका निर्माण ज्वालामुखीय उद्गार के समय निकास नलिका से निकले उत्सर्ग के निकास नली के चारों ओर शंक्वाकार रूप में जमने से होता है, जबकि इस शंकु का मध्य भाग एक गर्त के रूप में विकसित होता है। उद्गार के दौरान बाहर निकले टुकड़ों की प्रकृति और आकार के अनुसार ज्वालामुखी शंकु विभिन्न प्रकारों में विकसित होते हैं।
पिनगवाँ

इतिहास

पिनगवाँ कस्बा प्राचीन काल में पिंगलगढ़ का नाम से विख्यात था। जिसके सबूत आज भी मौजूद हैं।  मुगलकालीन मकबरे और बाउडी ऐतिहासिक इमारते इसकी शान बढाती हैं। इसके पश्चिम मे अरावली की पहााड़ी हे। इसकेे उत्तर दिशा ऐतेहासिक गांव रहपुआ है। राजा नल ने काफी समय रहतुआ बनकर यंहा अपना जीवन गुजारा था। पिनगवां को प्रेमनगरी भी कहा जाता हे। ढोला और मारवन का प्रेम यंहा परवान चढा था।
पिनगवां पर आजादी से पहले खंजादो का अधिकार रहा। मुगलकाल मे ये गढ मुगल एंपायर का अंंग रहा। 1857 की क्रांति मे पिनगवां और आस पास के लोगो ने बढचढकर भाग लिया। क्रांति असफल होने पर अंग्रेजों ने मेवात का दमन किया। अंग्रेजों ने पिनगवां के 82 लोगों को फांसी दी।
इसमे हिंदू और मुस्लिम आबादी भाईचारे के साथ रहती हे। दोनो धर्मों के लोग ईद-दिपावली साथ मिलकर मनाते हैं। यांहा के निवासियों का मुख्य कार्य वयापार और कृषि है।
डॉक्टर बी संध्या

व्यक्तिगत जीवन

संध्या का जन्म केरल के कोट्टायम जिले के पलाई में एस० भरतदास और वी० एल० कार्तियानी अम्मा के घर हुआ ।  उनकी शादी केरल विश्वविद्यालय के परीक्षा नियंत्रक डॉ० के० मधुकुमार से हुई और उनकी एक बेटी है ।

शिक्षा

उन्होंने 1998 में वॉलोन्गॉन्ग विश्वविद्यालय , ऑस्ट्रेलिया से मानव संसाधन प्रबंधन में प्रशिक्षित किया और 1999 में पांडिचेरी विश्वविद्यालय से पीजीडीबीए पास किया ।  2005 में, उन्होंने बिरला इंस्टीट्यूट ऑफ टेक्नोलॉजी एंड साइंस , पिलानी से पीएचडी की उपाधि प्राप्त की ।  उनका शोध प्रबंध "आपराधिक न्याय प्रणाली के लिए महिलाओं की सुलभता और पुलिस कर्मियों की महिला उन्मुखीकरण का हकदार था"।

व्यवसाय

1988 में भारतीय सिविल सेवा परीक्षा उत्तीर्ण करने के बाद संध्या भारतीय पुलिस सेवा में शामिल हो गईं । उन्होंने सहायक पुलिस अधीक्षक, शोरूर, संयुक्त पुलिस अधीक्षक, अलाथुर, पुलिस अधीक्षक, सीबीसीआईडी, कन्नूर, जिला पुलिस अधीक्षक, कोल्लम और त्रिशूर के रूप में कार्य किया। , Asst पुलिस महानिरीक्षक, मुख्यालय, तिरुवनंतपुरम, पुलिस उपमहानिरीक्षक, अपराध जांच, दक्षिणी रेंज, तिरुवनंतपुरम जैसे संध्या के पास अतिरिक्त पुलिस महानिदेशक का पद है।

2006 में, संध्या केरल के पूर्व लोक निर्माण मंत्री पीजे जोसेफ के खिलाफ यौन उत्पीड़न के आरोपों की जांच में शामिल थीं।  
2009 में, संध्या ने द जनमित्रि सुरक्षा परियोजना (केरल के सामुदायिक पुलिसिंग परियोजना) को लागू किया, जो सामुदायिक पुलिसिंग का एक सफल मॉडल है ।

पुरस्कार

2010 में, यूएसए स्थित इंटरनेशनल एसोसिएशन ऑफ वूमेन पुलिस (IAWP) ने संध्या को इंटरनेशनल स्कॉलरशिप ऑफ डिस्टि्रक्शन से सम्मानित किया ।   2006 में, केरल पुलिस ने संध्या को मेरिटोरियस सर्विस के लिए राष्ट्रपति पुलिस पदक से सम्मानित किया ।   उनके उपन्यास नीलकॉडुवेलियुद कवलकरी ने 2007 में एडसेरी पुरस्कार , गोपालकृष्णन कोलाज़ी पुरस्कार, अबुदबी साक्षी पुरस्कार, कुंजुनी पुरस्कार -2013 जीता
विचारों का इतिहास

विचारों का इतिहास, इतिहास में अनुसंधान का एक क्षेत्र है जो समय के साथ मानव के विचारों में परिवर्तन, विचारों की अभिव्यक्ति एवं उनकी संरक्षण आदि का अध्ययन करता है। इस प्रकार यह बौद्धिक इतिहास (intellectual history) का एक उपभाग कहा जा सकता है। विचारों का इतिहास के सम्यक अध्ययन में दर्शन का इतिहास, विज्ञान का इतिहास और साहित्य का इतिहास बहुत उपयोगी हैं। स्वीडेन में तो १९३० के दशक से ही यह विश्वविद्यालयों में एक विषय के रूप मे पढ़ाया जाता रहा है। आजकल विश्व के अनेक विश्वविद्यालयों में यह स्नातक स्तर पपढ़ाया जाता है।

इतिहास

बीसवीं शताब्दी के आरम्भिक काल में आर्थर ओ लवजॉय (Arthur O. Lovejoy ; 1873–1962) नामक इतिहासकार ने "विचारों का इतिहास" नामक मुहावरा सबसे पहले उछाला और इस विषय का विधिवत अध्ययन आरम्भ किया।

विचार एकक (Unit-ideas)

लाइवजॉय का मत है कि सभी विचार एक या अधिक सूक्ष्म विचारों के योग से बनते हैं। इन सूक्ष्म विचारों को ही "विचार एकक" कहा। उनका मत है कि समय के साथ विचार-एकक अपरिवर्तित रहते हैं; होता यह है कि वे समय के साथ अलग रीति (पैटर्न) से मिलते हैं और एक नये युग में, नयी अभिव्यक्ति के रूप में, नये विचारों को जन्म देते हैं। "विचारों के इतिहासकार" का काम यही है कि वह इन विचार-एककों की पहचान करे और उनके ऐतिहासिक उदय का विश्लेषण व वर्णन प्रस्तुत करे।
नोवियाल

नोवियाल (Novial) एक कृत्रिम भाषा है, जिसे १९२८ में ओटो येस्पर्सन नामक एक डैनिश भाषाविद् ने निर्मित किया था। यह शब्द "nov" (नया) और "ial" (अन्तर्राष्ट्रीय सहायक भाषा) से बना है।
बंदी की दुविधा

बंदी की दुविधा (prisoner's dilemma) खेल सिद्धांत में एक प्रकार की परिस्थिति का एक प्रसिद्ध उदाहरण है जो यह दर्शाता है कि लोग एक-दूसरे पर भरोसा न करने के कारण कभी-कभी आपस में तब भी सहयोग नहीं कर पाते जब सहयोग करने से दोनों का ही स्पष्ट लाभ हो रहा हो और असहयोग से दोनों की स्पष्ट हानि हो रही हो।
रसमीमांसा

रसमीमांसा आचार्य रामचंद्र शुक्ल की आलोचनात्मक कृति है।

परिचय

आचार्य रामचंद्र शुक्ल की रसमीमांसा नामक आलोचनात्मक कृति का प्रथम प्रकाशन सन् १९४९ में हुआ था।

विशेषताएँ

रसमीमांसा की प्रस्तावना में ओमप्रकाश सिंह लिखते हैं कि-"आचार्य रामचंद्र शुक्ल की पुस्तक 'रसमीमांसा' हिन्दी साहित्य की सैद्धान्तिक समीक्षा की अकेली पुस्तक है। शुक्ल जी से पहले हिन्दी साहित्य के किसी समीक्षक ने सैद्धान्तिक समीक्षा पर न तो किसी ग्रन्थ की रचना की थी और न ही उनके बाद के किसी समीक्षक ने ।"

अध्याय विभाजन

इस पुस्तक में पाँच अध्याय हैं। इसके साथ ही परिशिष्ट तथा अनुक्रमणिका भी है।

विभाव

इसके अंतर्गत विभाव का समावेश किया गया है।
सीक्रेट इंटेलिजेंस सर्विस

सीक्रेट इंटेलिजेन्स सर्विस ब्रिटेन की गुप्तचर संस्था है। इसे एम॰आइ-6 के नाम से भी जाना जाता है। यह दूसरे विश्व युध के दौरान ख़बरों में आई।
समन्वित बाल विकास योजना

बाहरी कड़ियाँ

भारत २०११
About ICDS (Integrated Child Development Services Scheme)
The Integrated Child Development Services (ICDS)
Integrated Child Development Services (ICDS)
जम्मू तवी रेलवे स्टेशन

पृष्ठभूमि

 जम्मू तवी जम्मू और कश्मीर राज्य का सबसे बड़ा रेलवे स्टेशन है। यह राज्य के अन्य स्थानों के लिए और कश्मीर घाटी की ओर बढ़ रहे पर्यटकों के लिए एक प्रमुख रेलवे स्टेशन है। जम्मू-बारामूला लाइन परियोजना यहां से उत्तर की ओर बढ़ती है। प्रशासक, यह उत्तर रेलवे के फिरोजपुर डिवीजन में है।
 जम्मू तवी भारतीय रेलवे ट्रेनों द्वारा प्रमुख भारतीय शहरों से अच्छी तरह से जुड़ा हुआ है। स्टेशन कोड JAT है समय और दूरी के संदर्भ में, भारत में दूसरी सबसे लंबी दौड़ वाली ट्रेन, 70 घंटे में कन्याकुमारी, तमिलनाडु जाने वाली हिमसागर एक्सप्रेस, यहां से शुरू होती है। अब इसका उद्गम एसएमवीडी कटरा से है।

इतिहास

 शहर में एक पुराने स्टेशन जम्मू-सियालकोट लाइन पर मौजूद था, जो कि सियालकोट जंक्शन से ट्रेन की सेवाएं थी, जो अब पाकिस्तान में 43 किमी (27 मील) दूर है। स्टेशन भी वजीराबाद और नरोवाल स्टेशनों के साथ जुड़ा हुआ है, जो दोनों आज पाकिस्तान में हैं। पुराना जम्मू स्टेशन 18 9 7 के आसपास बनाया गया था, लेकिन भारत के विभाजन के बाद सियालकोट के रेल लिंक को तोड़ दिया गया था। 1 9 71 तक जम्मू में कोई रेल सेवाएं नहीं थीं, जब भारतीय रेल ने पठानकोट - जम्मू तवी ब्रॉड गेज लाइन रखी थी। नया जम्मू तवी स्टेशन 1 9 75 में खोला गया था। 2000 में, अधिकांश पुराने रेलवे स्टेशन को एक कला केंद्र के लिए रास्ता बनाने के लिए ध्वस्त कर दिया गया था।

विद्युतीकरण

 पूरे जालंधर-जम्मू अनुभाग, जम्मू तवी स्टेशन और सिडिंग पूरी तरह से 25kV एसी तक सक्रिय हैं और अगस्त 2014 में बिजली के कर्षण के लिए मंजूरी दे दी गई है। स्वराज एक्सप्रेस को अब जम्मू तवी से बांद्रा टर्मिनस तक एक वैप 4 मिल गया है। हिमगिरी एक्सप्रेस को अब जम्मू तवी से हावड़ा तक एक वैप -7 मिल जाता है।
साक्ष्य

प्रत्यक्ष साक्ष्य

प्रत्यक्ष साक्ष्य या प्रत्यक्ष प्रमाण सीधे रूप से एक अभियुक्त की सच्चाई का समर्थन करता है, अर्थात्, किसी हस्तक्षेप के बिना। 
उदाहरण के लिए: एक गवाह जो यह प्रमाणित करता है कि उसने प्रतिवादी को आहत  को गोली मारते देखा है, वह प्रत्यक्ष प्रमाण प्रदान करता है।

परिस्थितिजन्य साक्ष्य

परिस्थितिजन्य साक्ष्य एक सबूत हैं जो अगर सिद्ध हो जाता है तो वह एक तर्क का समर्थन करता है कि यह मुद्दा सही है। 
उदाहरण के लिए: एक गवाह जो यह प्रमाणित करता है कि उसने प्रतिवादी को अपराध के दृश्य से भागते हुए देखा, वह परिस्थितिजन्य साक्ष्य होती है जिससे तर्क लगाया जा सकता है की प्रतिवादी अपराधी है; पर यह प्रत्यक्ष साक्ष्य नहीं हैं।
गोविंद सखाराम सरदेसाई

गोविन्द सखाराम सरदेसाई (17 मई 1865 - 1959) का मराठों के अर्वाचीन इतिहासकारों में अग्रगण्य स्थान है। उन्हें साहित्य एवं शिक्षा के क्षेत्र में सन १९५७ में पद्मभूषण से सम्मानित किया गया।

जीवनी

श्री गोविन्द सखाराम सरदेसाई का जन्म 17 मई 1865 को कोंकण, तत्कालीन महाराष्ट्र, के गोविल ग्राम में हुआ। वह कर्हाड ब्राह्मण थे और इनके पितामह ने छत्रपति शिवाजी, पेशवा, प्रतिनिधि इत्यादि की सेवा की। बाद में आर्थिक स्थिति गिर जाने के कारण पिता सखाराम महादेव ने खेती की। गोविन्द सखाराम का बाल्यकाल काफी कठिनाई से बीता। शिक्षा, रत्नगिरि, फर्ग्युसन कालेज पूना और एलफिंस्टन कालेज बंबई, में प्राप्त की। 1888 में बी. ए. की डिग्री प्राप्त करने के बाद बड़ौदा रियासत के महकमा खास में उनकी नियुक्ति हो गई और अगले 37 वर्ष तक बड़ौदा राज्य की सेवा में रहे तथा जागीरदारों के लड़कों और महाराजकुमार को शिक्षा देने का कार्य भी करते रहे। 1892 और 1911 के बीच वे सर सयाजीराव गायकवाड़ के साथ कई बार यूरोप गए। गोविंद सखाराम को पारिवारिक सुख न मिल सका। उनके दोनों प्रतिभाशाली पुत्र युवावस्था में ही तपेदिक के शिकार हो गए। 1925 में उन्होंने राज्य से मनमुटाव के कारण एक छोटी पेंशन पर अवकाश ग्रहण किया।
सारस्वत ब्राह्मण

सारस्वत ब्राह्मण भारत के हिन्दू ब्राह्मणों का एक बड़ा समूह है जो अपने आपको सरस्वती नदी के किनारे रहने वाले ब्राह्मणों  का वंशज मानते हैं। ये ऋग्वैदिक , श्रेष्ठ कुल के ब्राह्मण माने जाते हैं । इनकी संख्या पंजाब, हरियाणा, जम्मू और कश्मीर, हिमाचल प्रदेश,दिल्ली में सबसे अधिक है। इनकी ही शाखा हैं गौड़ सारस्वत ब्राह्मण जो दक्षिण में बहुत प्रचलित हैं। गोवा,केरल,महाराष्ट्र,कर्नाटक में इनकी संख्या अधिक है । इनको भगवान् परशुराम द्वारा दिया  गया कोनकन क्षेत्र से भी जाना जाता है ।
इनकी ही शाखा है, खाण्डव,मोहयाल ब्राह्मण,पारीक,कश्मीरी पंडित,गौड़ सारस्वत ब्राह्मण आदि।
पंचगौड़ ब्राह्मण के अन्तर्गत
1.सारस्वत 
2.कान्यकुब्ज 
3.गौड़ 
4.मैथिल 
5.उत्कल
सृष्टि की उत्‍पत्ति परमपिता परमेश्‍वर विष्‍णु भगवान की नाभि से कमल, कमल से ब्रह्मा एवं ब्रह्मा के चरों दिशाओं में देखने से चार मुख तथा उनके सृष्टि की कल्‍पना व उत्‍पत्ति से मरीचि ऋषि का पैदा होना पाया गया। इन्‍हीं मरीचि ऋषि से वंश श्रृंखला के महान मुर्धन्‍यदैवज्ञ ब्रह्मा के पौत्र श्रृंखला में अर्थवर्ण ऋषि हुए जिन्‍होंने मां भगवती की आराधना की व उन्‍हीं के आशीर्वाद से कंदर्य ऋषि की पुत्री शान्‍ती से ऋषि की शादी हुई जिनके 2 संतान- एक पुत्र द‍धीचि तथा एक पुत्री नारायणी पैदा हुई। 
मां सरस्‍वती व दधीचि (दध्‍यंग) ऋषि से सारस्‍वत कुल का पैदा होना बताया जाता है जिनका क्षेत्रवार नाम भी रहा है। एक मान्‍यता यह भी है कि सरस्‍वती नदी के किनारे रहनेवाले ब्राह्मण सारस्‍वत कहलाए। सरस ऋषि की संतान के रूप में भी प्रसिद्धि फैली हुई है। सारस्‍वत समाज (कुण्‍डीय) में चार थांबा (स्‍तंभ), 24 जातियां शामिल हैं। 
कन्नौज के राजा जयचंद द्वारा जब राजशूया यज्ञ के लिए सबसे श्रेष्ठ ब्राह्मण को बुलाने का आदेश दिया गया था। तब पुरा देश भ्रमण के बाद सात गोत्र के ब्राह्मण आये, जो पुरे के पुरे सारस्वत ब्राह्मण थे । ये इनकी श्रेष्ठता का प्रमाण है ।
कल्हण के राजतरंगिणी (१२वीं सदी) में विन्ध्याचल के उत्तर में रहने वाले पाँच पंच गौड ब्राह्मणों में से एक है।
परमर्दिदेव

परमर्दिदेव (शासनकाल ११६५--१२०३) सल्तनतकालीन भारत में कालिंजर तथा महोबा के शासक थे। इन्हें राजा परमाल भी कहा जाता है। जगनिक इन्हीं के दरबारी कवि थे जिन्होंने परमाल रासो की रचना की थी। परमाल रासो में राजा परमाल के यश और वीरता का वर्णन वीरगाथात्मक रासो काव्य शैली में किया गया है। वर्तमान समय में इसके उपलब्ध हिस्से 'आल्ह खंड' में राजा परमाल के ही दो दरवारी वीरों की वीरता का वर्णन मिलता है। इसमें परमाल की पुत्री चंद्रावती का भी उल्लेख मिलता है।

परिचय

महोबे के राजा परमर्दिदेव या परमाल का नाम समस्त उत्तर भारत में विख्यात है। सन् ११६५ के लगभग सिंहासन पर बैठने के समय इसकी उम्र अधिक न रही होगी किंतु इसने राज्य को अच्छी तरह संभाला। इसके दो प्रतिद्वंदी थे, एक तो काशी और कन्नौज का राजा जयचंद्र गहडवाल और दूसरा दिल्ली तथा अजमेर का शासक पृथ्वीराज चौहान। परमर्दिदेव ने जयचंद्र से मित्रता की और पृथ्वीराज से संघर्ष। पृथ्वीराजरासो तथा आल्हाखंड के वर्णनों से यह निश्चित है कि चौहानों और चंदेलों का यह संघर्ष कुछ वर्षों तक चलता रहा और इसमें दोनों पक्षों की पर्याप्त हानि हुई। परमर्दिदेव के मुख्य सामंतों में से बनाफर बंधु ऊदल और मलखान मारे गए और चंदेल राज्य के बहुत से भाग पर पृथ्वीराज का अधिकार हो गया। शिलालेखों से इन घटनाओं पर विशेष प्रकाश नहीं पड़ता, किंतु मदनपुर के शिलालेखों से इतना निश्चित है कि दिग्विजयी पृथ्वीराज ने महोबे के आसपास के प्रदेश को सन् ११८२ में बुरी तरह से लूटा। परमर्दिदेव की हार इतनी जबरदस्त हुई थी कि कुछ कवियों ने तो यहाँ तक कह डाला कि परमर्दि ने मुँह में घास लेकर पृथ्वीराज से अपने प्राण बचाए। ऐसी भी किंवदंती है कि पराजय की शर्म के मारे परमर्दिदेव ने आत्मघात कर लिया। किंतु वास्तव में परमर्दिदेव कम से कम बीस साल तक और जीवित रहा और उसके शिलालेखों से यह भी सिद्ध है कि प्राय: सभी राज्य पर उसका अधिकार बना रहा। चौहान सेना बुंदेलखंड को लूटकर फिर वापस चली गई।
किंतु एक आफत टली तो दूसरी आई। सन् ११८२ में चौहान राज्य और सन् ११९४ में गहडवाल राज्य का मुहम्मद गोरी ने अंत कर दिया और भारत में कुत्बुद्दीन को अपना प्रतिनिधि बनाया। सन् १२०२ में कुत्बुद्दीन ने कई अन्य अमीरों का साथ लेकर कालिंजर पर आक्रमण किया। परमर्दिदेव ने कुछ समय तक घेरे में रहते हुए युद्ध किया किंतु अंत में उसने अपनी पराजय स्वीकार की और कर रूप में बहुत से हाथी तथा घोड़े कुत्बुद्दीन को देने की बात तय हुई। भाग्यवशात् इसी समय परमर्दिदेव की मृत्यु हो गई। इसके प्रधानामात्य ने कुछ समय तक मुसलमानों का और सामना किया किंतु दुर्ग में पानी की कमी पड़ने पर उसने भी आत्मसमर्पण कर दिया।
परमर्दिदेव शिव का भक्त और अच्छा कवि था। संभवत: वह अच्छा राजनीतिज्ञ रहा होगा; किंतु यदि हम परंपरागत कथाओं पर विश्वास करें तो यह कहना पड़ेगा कि साहस की कमी उसका मुख्य दोष था।
पूर्वा

युद्ध स्मारक

पूर्वा में प्रथम विश्वयुद्ध में लड़ने व अपनी जान देने वाले स्थानीय सिपाहियों के लिए बना एक संगमरमर का शिला-स्मारक है।
पीरगाछा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

पीरगाछा उपजिला बांग्लादेश के उत्तरी सीमान्तों में स्थित, रंगपुर विभाग के रंगपुर जिले में स्थित है।
हाइलैंड्स जे वाइरस

हाइलैंड्स जे वाइरस एक विषाणु है।
टकलामकान

टकलामकान मरुस्थल (उइग़ुर: تەكلىماكان قۇملۇقى‎, तेकलीमाकान क़ुम्लुक़ी) मध्य एशिया में स्थित एक रेगिस्तान है। इसका अधिकाँश भाग चीन द्वारा नियंत्रित शिंजियांग प्रांत में पड़ता है। यह दक्षिण से कुनलुन पर्वत शृंखला, पश्चिम से पामीर पर्वतमाला और उत्तर से तियन शान की पहाड़ियों द्वारा घिरा हुआ है।

नाम की उत्पत्ति

भूवैज्ञानिकों में 'टकलामकान' के नाम के स्रोत को लेकर मतभेद है। कुछ कहते हैं कि यह अरबी भाषा के 'तर्क' (यानी 'अलग करना') और 'मकान' (यानी 'जगह') के मिश्रण से बना है। यह दोनों शब्द अरबी से उइग़ुर भाषा में भी आये हैं और हिंदी में भी। दुसरे विशेषज्ञों की राय है कि यह तुर्की भाषाओँ के 'तक़लार माकान' से आया है, जिसका अर्थ है 'खंडहरों की जगह'। यह अफ़वाह भी आम है कि 'टकलामकान' का मतलब 'अन्दर जाओगे तो बाहर कभी नहीं निकलोगे' या फिर 'मौत का रेगिस्तान' है, लेकिन यह महज़ ग़लत अवधारणाएं ही है।

भूगोल

टकलामकान का कुल क्षेत्रफल ३,३७,००० वर्ग किमी है, जिसमें तारिम द्रोणी भी शामिल है। इसके उत्तरी और दक्षिणी छोरों से रेशम मार्ग की दो अलग शाखाएँ निकलती हैं, क्योंकि प्राचीन यात्री इस रेगिस्तान के बीच से निकलने से कतराते थे। इसमें ८५% इलाक़ा हिलती हुए रेत के टीलों का है और यह दुनिया का दूसरा सब से बड़ा खिसकने वाले रेतीले टीलों का रेगिस्तान है। चीन ने २०वीं शताब्दी में इसके दक्षिणी भाग में स्थित ख़ोतान नगर से उत्तरी भाग में स्थित लुनताई शहर के बीच एक सड़क बना दी है जो बीच रेगिस्तान से गुज़रती है। पिछले कुछ सालों से कुछ उपजाऊ इलाक़े भी रेत की चपेट में आ गए हैं और टकलामकान थोड़ा सा फैल गया है।

मौसम

टकलामकान एक ठंडा रेगिस्तान है क्योंकि साइबेरिया से समीप होने से यहाँ सर्द हवाएँ आसानी से पहुँच जाती हैं। सर्दियों में यहाँ तापमान −२० °सेंटीग्रेड तक गिर जाता है, हालांकि शुष्क परिस्थितियों की वजह से यहाँ ज़्यादा बर्फ़ नहीं गिरती। फिर भी सन् २००८ में पूरे टकलामकान में बर्फ़ की एक पतली परत जम गई थी।

इतिहास और संस्कृति

टकलामकान के अंदरूनी भाग में पानी बहुत कम है और इसमें प्रवेश करना ख़तरनाक है। फिर भी इसके इर्द-गिर्द के कुछ शहरों में मरूद्यान (ओएसिस) थे जहाँ रेशम मार्ग पर चल रहे यात्री सस्ताने के लिए रुकते थे। इनमें से बहुत से नगर अब खँडहर  बन चुके हैं और इतिहासकारों को यहाँ खोजने पर तुषारी, प्राचीन यूनानी, भारतीय और बौद्ध प्रभाव के चिह्न मिलते हैं।
सुप्रिया देवी

सुप्रिया देवी को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे पश्चिम बंगाल राज्य से हैं।
बुन्सेन बर्नर

बुन्सेन ज्वालक या बुन्सेन बर्नर (Bunsen Burner) एक विशेष प्रकार का गैस ज्वालक है। गैस को जलाने से पूर्व इसमें हवा की एक निश्चित मात्रा मिलाने की युक्ति होती है। ऐसा करने के लिए इसमें एक नली रहती हैं, जिसके आधार के पास पार्श्व में हवा आने के लिए छिद्र होते हैं। गैस नीचे की ओर से आती है। यदि गैस और हवा का ठीक अनुपात में मिश्रण हो, तो यह मिश्रण जलने पर तप्त, किंतु ज्योतिहीन तथा निर्धूम ज्वाला देता है। बुंसेन ज्वाला प्राप्त करने के लिए गैस और हवा का, आयतन के अनुसार, लगभग 3 : 1 का अनुपात होना चाहिए। इस प्रकार की ज्वाला के भीतरी निचले क्षेत्र में जलवाष्प, कार्बन मॉनोक्साइड, नाइट्रोजन, कार्बन डाइऑक्साइड तथा हाइड्रोजन का मिश्रण रहता है। ज्वाला के वाह्य दहन क्षेत्र में गैस और नाइट्रोजन पहुँचती है। गैस हवा की अधिक मात्रा के आने पर जल उठती है। ज्वाला और धौंकनी की सहायता से संगलन, अवकरण और ऑक्सीकरण की क्रियाएँ संभव हैं। कुछ धात्विक लवण इस रंगहीन ज्वाला को विशिष्ट रंग देते हैं।
इस प्रकार के ज्वालक के आविष्कार का श्रेय बुन्सेन को दिया जाता है, परंतु बाद की खोजों से पता चला है कि इसका वास्तविक डिज़ाइन पीटर डेसगा (Peter Desdga) ने बनाया था और इनसे भी बहुत पूर्व इसी सिद्धांत पर माइकेल फैराडे ने एक समंजनीय गैस ज्वालक बनाया था। बुन्सेन ज्वाला उत्पन्न करने के इस सिद्धांत पर बने आज करोड़ों ज्वालक प्रयोगशालाओं में काम में आ रहे हैं।
हवा और गैस के मिश्रण और नियंत्रण की अलग अलग विधियों के कारण बुंसेन ज्वालक के अनेक भेद हो गए हैं, जिनमें ऊष्मा कम या अधिक और ज्वाला छोटी या बड़ी होती है। इनमें मेकर ज्वालक और फिशर ज्वालक (Fisher burner) अधिक प्रसिद्ध हैं। मार्शल ज्वालक में केंद्रीय गैस जेट संबंधी त्रुटियों को दूर करने के लिए गैस को पार्श्व से और हवा को नीचे से नली में प्रवेश कराते हैं। इसके नीचे की ओर एक नियंत्रक होता है। कोयला गैस, तेल गैस और ऐसेटिलीन गैस को जलाने के लिए भी बुन्सेन ज्वालक बनाए जाते हैं।
याना गुप्ता

व्यक्तिगत जीवन

गुप्ता घूमने की बहुत शौकीन हैं। वर्ष 2000 में भारत में आचार्य रजनीश के पूना आश्रम में रहते समय इनकी मुलाक़ात चित्रकार सत्य गुप्ता से हुई। आश्रम में एक कार्यक्रम के दौरान याना ने गाना गाया था जिसमें गिटार के साथ सत्य ने संगीत दिया। "[याना] समझ गई थीं कि वे उन्हें पसंद करते हैं"। सत्य याना से उम्र में चौदह वर्ष बड़े हैं। दोनो आश्रम में रहते हुए ही एक दूसरे से प्रेम करने लगे और तीन हफ़्ते बाद इनका विवाह हो गया और याना ने अपना सिनकोवा कुलनाम बदल कर अपने पति का गुप्ता कुलनाम अपना लिया। याना के माता-पिता "शुरुआत में सदमे में थे"। उन्हें चिंता थी कि याना को भारत में मलेरिया या कोई और बीमारी हो जाएगी।
निवर्तमान समय में याना यूनाइटेड किंगडम में रहने वाले भारतीय-आयरिश मूल के किसी व्यक्ति के साथ सम्बंध में हैं और चाहती हैं कि 2014 तक उनका विवाह हो जाए, परन्तु यह चाहती हैं कि वह "आधिकारिक तौर" पर इनके समक्ष प्रस्ताव रखें। याना किसी ऐसे शहर में अपनी गृहस्थी बसाना चाहती हैं जो "प्रकृति के नज़दीक" हो और यह मुम्बई में रहना पसंद नहीं करेंगी।

कैरियर

भारत में अपने कैरियर की शुरुआत से पहले याना फै़शन जगत के प्रमुख केन्द्रों जैसे मिलान, हैम्बर्ग और जापान में सफ़लता प्राप्त कर चुकी थीं। सत्य गुप्ता से अपने विवाह के पश्चात इन्होंने अपने पति के साथ पूना में फ़्लैट किराए पर लिया, परन्तु छह महीनों के अंदर ही उन्हें पैसे की कमी खलने लगी। मॉडल के रूप में याना ने कई भारतीय फोटोग्राफरों को अपनी फ़ोटो ई-मेल द्वारा भेजीं। कुछ दिनों के इंतजार के पश्चात मुम्बई के एक फ़ैशन डिज़ाइनर से इन्हें पहला प्रस्ताव आया। इसके कुछ समय पश्चात ही याना मॉरिशस एक फ़िल्म की शूटिंग के लिए गईं।
ईश्वर निवास द्वारा निर्देशित 2003 एक्शन फ़िल्म दम के मशहूर गाने "बाबूजी ज़रा धीरे चलो" में याना ने आइटम गर्ल की भूमिका की अदा करी जो कि इनके कैरियर के लिए ब्रेकआउट प्रदर्शन साबित हुआ। इसके पश्चात इन्हें कई फ़िल्मों के आइटम गानों में कार्य करने के प्रस्ताव मिलने लगे।
2012 में याना ने वास्तविकता पर आधारित भारतीय टेलिविज़न धारावाहिक बिग बॉस के छठे सत्र में भाग लेने के प्रस्ताव को ठुकरा दिया था। इसके लिए इन्होंने "कुछ पूर्व प्रतिबद्धताओं" को जिम्मेदार बताया।

लेखन

वर्ष 2011 में याना ने अपनी पहली किताब का विमोचन किया। अंग्रेज़ी भाषा की अपनी इस स्वास्थ्य और कल्याण सम्बन्धित किताब, जिसका शीर्षक है हाउ टू लव योर बॉडी एण्ड गैट द बॉडी यू लव (अंग्रेज़ी: How To Love Your Body And Get The Body You Love), में याना ने स्वास्थ्य युक्तियाँ दी हैं।
नामग्याल राजतन्त्र

नामग्याल राजतन्त्र सिक्किम का राजतन्त्र था। इसी राजतन्त्र के दौरान सिक्किम भारत का हिस्सा बन गया।
रामसर अभिसमय

इतिहास

ईरान के शहर रामसर में २ फरवरी सन् १९७१ को हुए सम्मेलन में प्रतिभागी राष्ट्रों द्वारा आर्द्रभूमियों के संरक्षण से संबंधित अभिसमय पर हस्ताक्षर किया गया। यह समझौता रामसर अभिसमय के नाम से विख्यात हुआ। इसके द्वारा वैश्विक स्तर पर जैवविविधता में हो रहे परिवर्तन का सम्मिलित समावेशी प्रयासों द्वारा प्रबंधन और नियमन करने के लिए इच्छाशक्ति का प्रदर्शन किया गया। यह २१ दिसंबर १९७५ से प्रभाव में आया। अभिसमय की मेजबानी ईरान के पर्यावरण विभाग द्वारा की गयी।
राष्ट्रीय एड्स नियंत्रण संगठन

इतिहास

1986 में भारत में पहली बार एड्स के मामले का पता चलते ही स्वास्थ्य और परिवार कल्याण मंत्रालय ने राष्ट्रीय एड्स समिति का गठन किया। एड्स के विस्तार के साथ ही भारत में इसके प्रति जागरुकता लाने तथा रोकथाम के उपाय करने के लिए एक राष्ट्रव्यापी कार्यक्रम चलाने की जरूरत महसूस होने लगी। इसके साथ ही ऐसे कार्यक्रम चलाने के लिए एक संगठन की आवश्यकता भी महसूस की गई। 1992 में भारत का पहला राष्ट्रीय एड्स नियंत्रण कार्यक्रम (1992-1999) शुरू किया गया था और राष्ट्रीय एड्स नियंत्रण संगठन (नाको) कार्यक्रम को लागू करने के लिए गठित किया गया था।
प्रथम एनएसीपी (1992-1999) का उद्देश्य एचआईवी संक्रमण के प्रसार को नियंत्रित करना था। इस अवधि के दौरान रक्त बैंकों के बुनियादी ढांचे के एक प्रमुख विस्तार के तौर पर 685 ब्लड बैंक की स्थापना और 40 रक्त घटकों को अलग-अलग रूप से स्थापित किया गया। जिला अस्पतालों और मेडिकल कॉलेजों में यौन संचारित रोगों के उपचार के लिए इन्फ्रास्ट्रक्चर के तौर पर 504 एसटीडी क्लीनिक की स्थापना की गयी। एचआईवी प्रहरी निगरानी प्रणाली भी शुरू की गयी। गैर - सरकारी संगठनों को जागरूकता पर ध्यान केंद्रित करने के साथ रोकथाम के उपायों में शामिल किया गया था। कार्यक्रम राज्यों और केंद्र-शासित प्रदेशों में स्वास्थ्य सेवा निदेशालय में राज्य एड्स प्रकोष्ठों के निर्माण के साथ राज्य स्तर पर क्षमता विकास के लिए नेतृत्व किया गया था।
एनएसीपी - द्वितीय (1999-2006) के दौरान कई नए कार्यक्रम शुरू किये गए और नए क्षेत्रों में कार्यक्रम का विस्तार किया गया। लक्षित हस्तक्षेप गैर - सरकारी संगठनों के माध्यम से शुरू किया गया, उच्च जोखिम समूह (HRGs) अर्थात् व्यापारिक यौन कामगार (CSWs), पुरुष जो पुरुषों के साथ यौन संबंध हैं (एमएसएम), इंजेक्शन-द्वारा नशीले-पदार्थ लेनेवाले (आईयूडी) उपयोगकर्ताओं और पुल आबादी (ट्रक ड्राइवरों और प्रवासियों) हैं। इन उपायों की सेवाओं के पैकेज में व्यवहार परिवर्तन संचार, एसटीडी के प्रबंधन और कंडोम प्रसार शामिल है।
रोज रेहान

गिनीज बुक ऑफ वल्र्ड रिकॉर्ड्स में दुनिया के सबसे ऊंचे होटल के रूप में दर्ज यह होटल दुबई की एक होटल प्रबंधन कंपनी रोटाना कंपनी द्वारा वर्ष २०१० में निर्मित कराया गया। इसकी ऊँचाई मीटर है। 72 मंजिला इस होटल में 482 कमरे हैं।